เอไอเอเปิดให้ลูกค้าโทรฟรีต่างประเทศ
เอไอเอ ประเทศไทย เปิดบริการโทรฟรีสำหรับลูกค้าที่เดินทางหรือพักอยู่ใน 25 ประเทศติดต่อสอบถามเกี่ยวกับกรมธรรม์และบริการฟรี
30 พ.ย. 2553

เอไอเอ ประเทศไทย เปิดบริการโทรฟรีสำหรับลูกค้าที่เดินทางหรือพักอยู่ใน 25 ประเทศติดต่อสอบถามเกี่ยวกับกรมธรรม์และบริการฟรี 
นายคาร์ล เบม ประธานเจ้าหน้าที่บริหารฝ่ายปฏิบัติการ เอไอเอ ประเทศไทย กล่าวว่า บริษัทเริ่มบริการ “โทรฟรีต่างประเทศ” เพื่อให้ผู้เอาประกันภัยที่พำนักหรือเดินทางอยู่ใน 25 ประเทศที่ต้องการติดต่อสอบถามข้อมูลเกี่ยวกับกรมธรรม์และบริการต่างๆของบริษัท สามารถโทรศัพท์ติดต่อกับ AIA Call Center 1581 ได้ฟรีในทุกวันทำการจันทร์ถึงเสาร์ เวลาในไทย 8.00 – 20.00 น.
800 9999 1581 คือหมายเลขโทรศัพท์ฟรีสำหรับลูกค้าที่พำนักใน 21 ประเทศ อาทิ ออสเตรเลีย จีน ฮ่องกง มาเก๊า ญี่ปุ่น สิงคโปร์  เกาหลี ไต้หวัน ฟิลิปปินส์ สหรัฐอเมริกา ฝรั่งเศส แคนาดา เยอรมัน สเปน เบลเยี่ยม นิวซีแลนด์ นอร์เวย์ สวิตเซอร์แลนด์ อิสราเอล รัสเซีย และไซปรัส โดยลูกค้าเพียงกดรหัสประเทศที่พำนักอยู่แล้วตามด้วยหมายเลขโทรศัพท์ 800 9999 1581 
ส่วนหมายเลขโทรศัพท์ฟรีสำหรับลูกค้าที่พำนักอยู่ในประเทศอิตาลีคือ 8008-74437 ประเทศอินโดนีเซียคือ 001-803660198 ประเทศมาเลเซียคือหมายเลข 1800-81-5547 และ 1800-18-0721 และประเทศอังกฤษคือหมายเลข 0808 234 9561 และ 0800 096 2542